 NA STANLEY NGOTHO MBUNGE wa Mavoko Patrick Makau ameachiliwa Alhamisi asubuhi baada ya kuhojiwa na maafisa wa upelelezi wa makosa ya jinai (DCI) usiku kucha. Maafisa hao walimkamata nyumbani kwake Karen jijini Nairobi mnamo Jumatano usiku ikielekea saa sita usiku. Kukamatwa kwake kulijiri baada ya maandamano makubwa kushuhudiwa mjini Mlolongo. Alipelekwa katika ofisi za DCI Milimani chini ya ulinzi mkali wa maafisa. Ameachiliwa kwa bondi ya polisi na akatakiwa afike kwa ofisi za DCI eneo la Nairobi Area ahojiwe saa tatu asubuhi mnamo Ijumaa. “Niko sawa na hii asubuhi ninasimamia mkutano muhimu Bungeni. Ninadhani hii ndiyo sababu nimeachiliwa,” ameambia Taifa Leo. Chanzo kinasema wapelelezi wanamhusisha mbunge huyo wa chama cha Wiper na maandamano yaliyogeuka ya vurugu katika eneo la Mlolongo mnamo Jumatano. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  